**Základná škola s materskou školou, Radvanská 1, 974 05 Banská Bystrica**

**Dodatok k školskému poriadku po dobu**

**trvania pandémie ochorenia COVID -19**

Tento dokument stanovuje základné prevádzkové podmienky Základnej školy s materskou školou pre materskú školu Radvanská 1 po dobu trvania pandémie ochorenia COVID 19.

Dokument rešpektuje opatrenia a rozhodnutia Úradu verejného zdravotníctva SR, zriaďovateľa Mesta Banská Bystrica a Regionálneho úradu verejného zdravotníctva v Banskej Bystrici.

Dokument je koncipovaný ako Alert (výstražný) systém a manuál odporúčaní v troch úrovniach – zelenej, oranžovej a červenej. Zelená fáza predstavuje stav, kedy sa v materskej škole nevyskytlo žiadne podozrivé ani pozitívne dieťa či zamestnanec na ochorenie COVID -19. Oranžová fáza zachytáva situáciu, kedy sa v materskej škole vyskytlo dieťa alebo zamestnanec podozrivý na ochorenie COVID- 19. Červená fáza obsahuje zoznam opatrení pri dvoch a viac potvrdených pozitívnych prípadoch medzi deťmi alebo nepedagogickými pracovníkmi alebo jedným pedagógom.

Zelená fáza

1. **Prevádzka a vnútorný režim materskej školy**

Materská škola s celodennou výchovou a vzdelávaním bude otvorená v pracovných dňoch **od 6,30 hod.- do 16,30 hodiny.**

MŠ sa otvára v prípade nahlásenia odchodu dieťaťa od **12,00 ho. do 12,15 hod.**

Popoludní sa MŠ otvára **o 14,45 hod.**

* Pri vstupe do materskej školy si len sprevádzajúca osoba dezinfikuje ruky dezinfekčným prostriedkom a s dieťaťom pokračujú do šatne. Vstup do objektu len s rúškom - (dieťa, sprevádzajúca osoba).
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky a textilný uterák v prípade znečistenia dieťaťa.
* Deti prichádzajú a odchádzajú len s osobami, ktoré sú zákonnými zástupcami dieťaťa, alebo majú splnomocnenie na prevzatie dieťaťa z materskej školy. V prípade, ak bude touto osobou súrodenec, musí byť starší ako 10 rokov.
* Pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni vyplní písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.
* Sprevádzajúca osoba dieťa odovzdáva výhradne pedagogickému zamestnancovi, ktorý dieťa prevezme na základe záveru ranného zdravotného filtra.
* Dieťa si umyje ruky bežným spôsobom pod dohľadom pedagogického zamestnanca, ktorý je v súlade a aktuálnymi hygienicko – epidemiologickými nariadeniami.

***Deti nenosia do materskej školy žiadne hračky.***

***Dochádzka do materskej školy je umožnená len deťom z rodín, ktoré nie sú v karanténe.***

**Pracovno-právne vzťahy**

* Zamestnanci materskej školy budú vykonávať **prácu na pracovisku pri dodržiavaní hygienických a bezpečnostných opatrení,** ktoré určil Úrad verejného zdravotníctva Slovenskej republiky. Na tento účel zamestnávateľ zabezpečí dezinfekčné a hygienické prostriedky (penová dezinfekcia, Savo, náplne do rozprašovačov, dezinfekčné mydlo, ochranné rúška, bezdotykový teplomer, hygienické rúška).
* Zamestnanci materskej školy budú plniť pracovné povinnosti osobne na pracovisku podľa pracovnej zmluvy a pracovnej náplne.
* Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmietne vykonávať pracovnú činnosť osobne a na pracovisku, zamestnávateľ môže:
* sa dohodnúť so zamestnancom na čerpaní dovolenky (§ 111 ods. 1 Zákonníka práce) alebo
* ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

 **Organizácia a obsah predprimárneho vzdelávania**

* Vytvorená trieda sa nebude meniť, aj keď počet detí klesne, triedy sa nebudú medzi sebou premiešavať.
* Zvýšená pozornosť bude venovaná rozvíjaniu a upevňovaniu hygienických návykov osobitne pred stravovaním a po príchode zvonku. Je potrebné dbať na to, aby si deti osvojili návyk umývať si ruky efektívnym spôsobom, ktorý zamedzuje prenos nákazy.
* V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už areáli MŠ, alebo mimo nej.
* Zamestnanci materských škôl podľa svojho uváženia a možností, zabezpečia dostatočné vzdialenosti medzi deťmi pri hrových aktivitách, vzdelávaní a oddychu.
* Pri pobyte v interiéri a v exteriéri materskej školy deti **nemusia nosiť rúška ani ochranný štít.**

 **Pobyt vonku**

Počas pobytu vonku pedagogickí zamestnanci zabezpečujú dodržiavanie hygienických a bezpečnostných opatrení.

Pri pobyte vonku sa realizujú vychádzky do blízkeho okolia, prírody.

**Pitný režim**

Pitný režim sa uskutočňuje v triede na určenom mieste počas celého dňa. Každé dieťa má svoj pohár. Deťom je umožnený príjem tekutín – voda. Za pitný režim v interiéri zodpovedajú učiteľky. Za pitný režim počas pobytu vonku zodpovedajú prevádzkoví zamestnanci (upratovačky).

**Zákaz nosenia nápojov z domáceho prostredia.**

**Stravovanie detí v materskej škole**

Jedlo sa deťom podáva v jedálni.

Stravu vydáva personál školskej kuchyne. Pri podávaní obeda je príbor zabalený v servítke. Deti si sami jedlo a pitie neodkladajú a neberú si ani príbory. S podávaním nemanipuluje ani pedagogický zamestnanec.

Pri príprave jedál a pri vydávaní sa budú dodržiavať prísne hygienické pravidlá.

Po ukončení stravovania prebieha dezinfekcia.

**Odpočinok detí**

Na popoludňajší spánok sa na odpočinok detí používajú spálne, ktoré sú dostatočne vyvetrané a dezinfikované.

* Odporúčaná vzdialenosť medzi lôžkami má byť aspoň **1 meter.**
* Odpočinok bude prebiehať obvyklým spôsobom.
* Výmena posteľnej bielizne 1x do týždňa bežným spôsobom.

**2.Podmienky na zaistenie bezpečnosti a ochrany zdravia v materskej škole do konca školského roku 2020/2021**

 **Zákonný zástupca**

* Zodpovedá za dodržiavanie hygienicko-epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie rúšok, dodržiavanie odstupov, dezinfekcia rúk).
* Dodržiava pokyny zástupkyne riaditeľky pre materskú školu, ktoré upravujú podmienky materskej školy na obdobie školského roku 2020/2021.
* Odovzdá dieťa výhradne pedagogickému zamestnancovi, ktorý dieťa prevezme na základe záveru ranného zdravotného filtra.
* Predkladá pri prvom nástupe dieťaťa do materskej školy čestné *vyhlásenie* ***(Príloha* č.** **3)** alebo po každom prerušení dochádzky dieťa do materskej školy v trvaní viac ako tri dni predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.**(Príloha 4)**
* Rešpektuje zákaz nosenia hračiek a iného materiálu alebo pomôcok z domáceho prostredia do materskej školy.
* V prípade, že u dieťaťa je podozrenie alebo potvrdené ochorenie na COVID -19, bezodkladne o tejto situácii informuje príslušného vyučujúceho a riaditeľku školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.

**Pokyny pre zákonných zástupcov**

* Deti prichádzajú a odchádzajú len s osobami, ktoré s dieťaťom žijú v spoločnej domácnosti. V prípade, ak bude touto osobou súrodenec, musí byť starší ako 10 rokov. Zodpovedá za dodržiavanie hygienicko- epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odovzdávaní dieťaťa z materskej školy (nosenie rúšok, dodržiavanie odstupov, dezinfekcia rúk).
* Dodržiava pokyny zástupkyne riaditeľky pre materskú školu na obdobie do konca školského roku 2020/2021.
* Odovzdáva dieťa výhradne zamestnancovi, ktorý dieťa prevezme na základe záveru ranného zdravotného filtra. Dieťa ktoré sa lieči na alergickú nádchu, alergický kašeľ predloží pri nástupe do MŠ poslednú lekársku správu alebo potvrdenie od alergológa.
* Predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie.
* Nedonáša do materskej školy žiadne hračky z domu.
* V prípade, že u dieťaťa je podozrenie alebo potvrdené ochorenie na COVID -19, bezodkladne o tejto situácii informuje príslušného vyučujúceho a riaditeľku školy.
* Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.
* Sprevádzajúca osoba dieťaťa zabezpečí umiestnenie rezervného rúška svojho dieťaťa a uteráka do jeho skrinky.

**Opatrenia materskej školy z dôvodu prevencie nákazy COVID -19**

Opatrenia majú smerovať ku implementácii odporúčaní Úradu verejného zdravotníctva založeného na princípe ROR –Rúško, Odstup, Ruky.

**Príchod do materskej školy/odchod z materskej školy a organizácia v šatni**

* Pri ceste do materskej školy sa sprevádzajúce osoby a deti riadia aktuálnymi opatreniami ÚVZ SR a pokynmi RÚVZ.
* Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy odporúčame obmedziť na nevyhnutné minimum. Dieťa môže sprevádzať vždy len jeden zákonný zástupca.
* Sprevádzajúca osoba sa v interiérových priestoroch materskej školy pohybuje vždy v rúšku resp. v súlade s aktuálnymi hygienicko - epidemiologickými nariadeniami, a to hlavne za účelom odovzdania a vyzdvihnutia dieťaťa.
* Z uvedeného dôvodu bude zabezpečený pri vstupe do materskej školy každodenný ranný zdravotný filter. Dezinfekcia rúk pre sprevádzajúcu osobu bude pri vstupe do budovy. V prípade podozrenia na ochorenia (nielen na COVID -19) pedagogický zamestnanec dieťa do materskej školy nepreberie.
* Sprevádzajúca osoba zabezpečí umiestnenie rezervného rúška svojho dieťaťa do jeho skrinky alebo na miesto na to určené zamestnancom materskej školy.

*Realizácia ranného zdravotného filtra v danej triede*

* Zákonný zástupca predkladá pri prvom nástupe dieťaťa do materskej školy čestné vyhlásenie (príloha č. 3) alebo po každom prerušení dochádzky dieťaťa do materskej školy v trvaní viac ako tri dni predkladá písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č.4).
* Dieťa pri každom príchode do materskej školy si umyje ruky bežným spôsobom pod dohľadom zamestnanca materskej školy, ktorý je v súlade s aktuálnymi hygienicko-epidemiologickými nariadeniami.

Podľa § 24 ods. 6 – 9 zák. č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov môže byť v predškolskom zariadení **umiestnené len dieťa,** ktoré:

1. je zdravotne spôsobilé na pobyt v kolektíve;
2. neprejavuje príznaky prenosného ochorenia.

Pedagogický zamestnanec denne vykonáva **evidenciu ranného filtra.** Je povinný:

1. prostredníctvom ranného filtra zistiť skutočnosť, či zdravotný stav dieťaťa umožňuje jeho prijatie do materskej školy;
2. prijať dieťa podozrivé z ochorenia iba na základe vyšetrenia jeho zdravotného stavu ošetrujúcim lekárom;
3. zabezpečiť izoláciu dieťaťa od ostatných detí, ak dieťa počas dňa prejavilo príznaky akútneho prenosného ochorenia, dočasný dohľad nad ním a informovanie zákonného zástupcu.

**Postup pri vykonávaní ranného filtra**

* preverenie skutočnosti, či zdravotný stav dieťaťa umožňuje jeho prijatie do zariadenia v praxi by malo zahŕňať rozhovor preberajúcej osoby so zákonným zástupcom dieťaťa zameraný na informácie o zdravotnom stave dieťaťa, jeho súrodencov, prípadne osôb žijúcich v spoločnej domácnosti;
* preverenie výskytu závažnejších príznakov alebo ochorení vyžadujúcich poskytnutie zdravotnej starostlivosti (ambulantné ošetrenie, prípadná hospitalizácia);
* u dieťaťa overenie telesnej teploty do 37,5 st. (triaška), kontrola očných spojiviek (začervenanie, zapálené oči s výtokom), upchatý nos so sťaženým dýchaním, hustý skalený, zafarbený (žltý – zelený) výtok z nosa (nádcha), bolesť uší, výtok z uší, oslabený sluch, suchý dusivý kašeľ, vlhký produktívny kašeľ, vracanie, náhla strata chuti a čuchu, riedka stolica niekoľkokrát denne, novovzniknuté začervenanie pokožky, vyrážky, chrasty a pod. na koži, výskyt iných možných príznakov akútnej infekcie dýchacích ciest.
* Učiteľka môže odmietnuť prevzatie dieťaťa ak zistí, že jeho zdravotný stav nie je vhodný na prijatie do materskej školy.

 **Podozrenie na COVID -19**

* Nikto s príznakmi infekcie dýchacích ciest, ktoré by mohli zodpovedať známym príznakom COVID -19 (zvýšená teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest), ako aj inej infekčnej choroby nesmie vstúpiť do priestorov materskej školy.
* Ak dieťa v priebehu dňa vykazuje niektorý z možných príznakov COVID -19,dieťa si nasadí rúško a bude umiestnené v samostatnej miestnosti (telocvičňa) pod dozorom pedagogického zamestnanca alebo poverenej osoby. Pedagogický zamestnanec bude kontaktovať zákonných zástupcov dieťaťa , ktorí si ho bezodkladne vyzdvihnú.
* Následne po opustení miestnosti (telocvičňa) dieťaťom bude dôkladne dezinfikovaná podľa usmernenia Úradu verejného zdravotníctva a vyvetraná.
* Ak sa u zamestnanca materskej školy objavia príznaky nákazy COVID -19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom čase s použitím rúška.
* V prípade podozrivého dieťaťa alebo pracovníka sa riadi škola usmerneniami z Oranžovej fázy tohto dokumentu.

**Dezinfekcia vonkajších a vnútorných priestorov materskej školy**

* Nepedagogický zamestnanec **nosí rúško, alebo ochranný štít.**
* V miestnosti, kde sa združuje trieda, je zabezpečené časté a intenzívne vetranie.
* Priestory materskej školy, hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne vhodnými dezinfekčnými prostriedkami, podľa potreby aj opakovane.
* Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby, ako aj dezinfikovaniu dotykových plôch kľučiek, vypínačov, dverí, zábradlia a ich okolia.
* Toalety budú vybavené dezinfekčným mydlom v dávkovači a jednorázovými papierovými utierkami (obrúskami) pre bezpečné osušenie rúk. Poháriky na stomatologický program a zubné kefky sú zakázané používať. Zakázané je používať textilné uteráky.
* Prísny zákaz je taktiež používať **ventilátor a klimatizačné zariadenia.**
* Upratovací personál je informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov. O jednotlivých úkonoch sú nepedagogickí zamestnanci povinní viesť evidenciu a zaznačiť ju v zošitoch.
* Smetné nádoby sú zabezpečené tak, aby nebol nutný kontakt rúk s košom pri zahadzovaní odpadu (odstránením vrchného uzáveru koša).
* Papierové servítky, jednorazové rúška, jednorazové rukavice je potrebné vhadzovať do igelitového vreca a to následne uzatvorené umiestniť do komunálneho odpadu.

**Stravovanie detí v materskej škole**

* Podľa miestnych podmienok, počtu detí a personálu je možné technicky zabezpečovať školské stravovanie v bežnej podobe za dodržiavania prísnych hygienických opatrení.
* Stravu vydáva personál spolu s čistým hygienicky baleným príborom v papierových servítkach, deti si sami jedlo a nápoje neodoberajú a neberú si ani príbory.
* Pri príprave jedál a pri vydávaní je nutné dodržiavať zvýšenou mierou, bežné hygienické pravidlá.
* Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.
* Povrchy stolov je nutné dezinfikovať **po každom podávanom jedle.**

Oranžová fáza

Oranžová fáza nastáva v prípade podozrivého dieťaťa na ochorenie COVID 19 alebo podozrivého pracovníka, či pri vyhlásení takejto fázy Úradom verejného zdravotníctva.

Dieťa, či zamestnanca môže určiť ako podozrivého jedine miestne príslušné RÚVZ alebo spádový všeobecný lekár. V prípade, že:

* Miestne príslušný RÚVZ oznámi materskej škole podozrenie výskytu ochorenia u dieťaťa alebo pracovníka školy:
* škola bude postupovať podľa nižšie uvedených krokov a čakať na pokyny a poskytovať plnú súčinnosť miestnemu príslušnému RÚVZ.
* Zákonný zástupca alebo zamestnanec oznámi po indikácii všeobecným lekárom materskej škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID – 19:
* v prípade ak RÚVZ neskontaktuje materskú školu do 48 hodín, tak materská škola kontaktuje RÚVZ v Banskej Bystrici a informuje o podozrení u dieťaťa/pracovníka,
* materská škola následne bude postupovať podľa nižšie uvedených krokov a bude čakať na pokyny a poskytovať plnú súčinnosť RÚVZ .

**Pri podozrení na ochorenie v prípade dieťaťa:**

Podozrivé dieťa nenavštevuje materskú školu a škola do usmernenia príslušným RÚVZ v Banskej Bystrici, alebo všeobecným lekárom dieťaťa (v prípade ak podozrenie na ochorenie vyslovil lekár), alebo výsledkov jeho RT –PCR testu vylúči zo školskej dochádzky úzke kontakty dieťaťa (napr. spolužiaci v triede).

Ak je podozrivý podrobený RT –PCR testu a výsledok je:

* negatívny, výučba sa obnovuje pre všetky vylúčené osoby. Podozrivé dieťa manažuje miestne príslušný RÚVZ, alebo všeobecný lekár pre deti a dorast, ostatné deti prinesú vyhlásenie o bezinfekčnosti, podpísané zákonným zástupcom (príloha č.4).
* pozitívny, všetky vylúčené osoby ostávajú mimo výučby až do doby určenia postupu miestne príslušného RÚVZ. Ak vylúčená nebola celá trieda, tak sa preruší školská dochádzka na celú triedu a ž do doby určenia iného postupu miestne príslušným RÚVZ.
* ak sa potvrdí 2 a viac pozitívnych detí, prechádza sa do červenej fázy podľa usmernenia tohto materiálu.

**Pri podozrení na ochorenie v prípade pedagogického a odborného pracovníka**

Podozrivý pracovník nenavštevuje materskú školu do usmernenia príslušným RÚVZ, alebo všeobecným lekárom pracovníka ( v prípade ak podozrenie na ochorenie vyslovil lekár), alebo výsledkov jeho RT –PCR testu vylúči zo školskej dochádzky jeho úzke kontakty (napr. kolegov zdieľajúcich jednu pracovnú miestnosť).

Ak je podozrivý podrobený RT –PCR testu a výsledok je:

* negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár, alebo RÚVZ, ktorí rozhodnú o návrate pracovníka do pracovného procesu,
* pozitívny, informuje zamestnávateľa, situáciu ďalej manažuje miestne príslušný RÚVZ a prechádza sa do červenej fázy .

**Pri podozrení na ochorenie v prípade nepedagogického pracovníka**

Podozrivý pracovník nenavštevuje materskú školu a škola do usmernenia príslušným RÚVZ, alebo všeobecným lekárom pracovníka (v prípade ak podozrenie na ochorenie vyslovil lekár), alebo výsledkov jeho RT – PCR testu vylúči zo školskej dochádzky jeho úzke kontakty. V prípade zamestnanca stravovacieho zariadenia bude uzatvorené zariadenie do určenia ďalšieho postupu miestne príslušného RÚVZ.

Ak je podozrivý podrobený RT – PCR testu a výsledok je:

* negatívny, informuje zamestnávateľa a vylúčené úzke kontakty sa vracajú do práce. Podozrivého manažuje príslušný všeobecný lekár, alebo RÚVZ, ktorí rozhodnú o návrate pracovníka do pracovného procesu,
* pozitívny, informuje zamestnávateľa a situáciu ďalej manažuje miestne príslušný RÚVZ,
* ak sa potvrdí viac pozitívnych pracovníkov, prechádza sa do červenej fázy .

**Pri podozrení na ochorenie v prípade zákonného zástupcu alebo osoby v úzkom kontakte s dieťaťom alebo pracovníkom školy**

* Materská škola čaká na pokyny a poskytuje plnú súčinnosť miestne príslušnému RÚVZ.

**Pracovno – právne vzťahy**

* Zamestnanci materskej školy plnia svoje pracovné povinnosti osobne na pracovisku podľa pracovnej zmluvy a pracovnej náplne.
* Pri podozrení na ochorenie COVID – 19 v prípade „dieťaťa“, pedagogický zamestnanec, ktorý bol v úzkom kontakte s konkrétnym dieťaťom odchádza do domácej izolácie, zamestnávateľ v uvedenom prípade ospravedlní neprítomnosť vyššie uvedeného zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to do získania (potvrdenia negatívneho výsledku laboratórneho testu alebo usmernenia príslušným RÚVZ) všeobecný lekárom. Po negatívnom výsledku laboratórneho testovania alebo usmernením RÚVZ) všeobecným lekárom pedagogický zamestnanec ďalej pokračuje vo výkone pracovnej činnosti v súlade s pracovnou zmluvou.
* Pri podozrení na ochorenie COVID – 19 v prípade „zamestnanca“(pedagogický zamestnanec alebo nepedagogický zamestnanec), tento zamestnanec odchádza do domácej izolácie, zamestnávateľ ospravedlní jeho neprítomnosť na pracovisku a poskytne mu náhradu mzdy (uplatní tzv. prekážku v práci na starne zamestnávateľa) podľa § 142 ods. 3 Zákonníka práce, a to až do získania (potvrdenia negatívneho výsledku laboratórneho testu, alebo usmernenia RÚVZ/všeobecný lekárom. Po negatívnom výsledku laboratórneho testovania, alebo usmernenia príslušným RÚVZ (všeobecným lekárom pedagogický zamestnanec ďalej pokračuje vo výkone pracovnej činnosti v súlade s pracovnou zmluvou. Ak bolo testovanie pozitívne, zamestnávateľ postupuje v súlade s pokynmi RÚVZ. Ak RÚVZ nariadil „zamestnancovi“ domácu izoláciu, zamestnávateľ ospravedlní neprítomnosť zamestnanca na pracovisku a poskytne mu náhradu mzdy (uplatní tzv. prekážku v práci na strane zamestnávateľa) podľa § 142 ods. 3 Zákonníka práce, a to až do získania (potvrdeného negatívneho výsledku laboratórneho testu, alebo usmernenia príslušným RÚVZ) všeobecný lekárom. Po negatívnom výsledku laboratórneho testovania pedagogický zamestnanec ďalej pokračuje vo výkone pracovnej činnosti v súlade s pracovnou zmluvou.
* Ak v situácii, že došlo k podozreniu na ochorenie iného zamestnanca, iný zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne a na pracovisku, zamestnávateľ môže:
* sa dohodnúť so zamestnancom na čerpaní dovolenky v zmysle § 111 ods. 1 Zákonníka práce alebo
* ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

Červená fáza

 Červená fáza nastáva pri dvoch a viac potvrdených pozitívnych prípadoch medzi deťmi, nepedagogickými pracovníkmi alebo jedným pedagogickým pracovníkom alebo v prípade nariadenia ÚVZ SR.

Nad rámec opatrení zelenej a oranžovej fázy, platia nasledovné:

**V prípade potvrdeného dieťaťa**

* ak sa ochorenie COVID- 19 potvrdí u 2 a viac detí, je odporúčané prerušiť vyučovanie v triedach detí s potvrdením ochorením COVID -19 a vylúčiť z vyučovacieho procesu ich úzke kontakty. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V materskej škole sa uskutoční dezinfekcia podľa aktuálneho platného usmernenia hlavného hygienika,
* ak sa u niektorého z osôb vylúčených zo školského procesu objavia počas doby zatvorenia materskej školy príznaky na COVID – 19, dotyčného manažuje prislúchajúci lekár všeobecnej starostlivosti,
* po ukončení šetrenia miestne príslušného RÚVZ sa materská škola vráti do zelenej fázy.

**V prípade potvrdeného pedagogického pracovníka**

* vylúčia sa zo školského procesu osoby v úzkom kontakte daného pracovníka. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V materskej škole sa uskutoční dezinfekcia podľa aktuálneho platného usmernenia hlavného hygienika,
* ak sa u nejakého z priamych kontaktov pracovníkov objavia počas doby zatvorenia materskej školy príznaky na COVID-19, dotyčného manažuje prislúchajúci lekár všeobecnej starostlivosti.

**V prípade potvrdeného nepedagogického pracovníka**

* vylúčia sa zo školského procesu osoby v úzkom kontakte daného pracovníka. Ďalej sa postupuje podľa usmernenia príslušného všeobecného lekára alebo miestne príslušného RÚVZ. V materskej škole sa uskutoční dezinfekcia podľa aktuálne platného usmernenia hlavného hygienika.

**V prípade potvrdeného zákonného zástupcu alebo osoby v úzkom kontakte s dieťaťom alebo pracovníkom**

* materská škola bude čakať na pokyny a poskytne plnú súčinnosť miestne príslušnému RÚVZ,
* materská škola sa bude riadiť usmerneniami z oranžovej fázy tohto dokumentu.

**Opatrenia školy kvôli prevencii nákazy COVID -19 nad rámec opatrení predchádzajúcich fáz**

* obmedzenie vstupu sprevádzajúcich osôb do priestorov materskej školy na nevyhnutný čas, a to max. 10 min,
* dieťa sa odovzdá pri vstupe do triedy
* materská škola v spolupráci so zriaďovateľom zabezpečí dezinfekciu rúk všetkých osôb pri vstupe do budovy, prípadne aj triedy vhodne umiestneným

dezinfekčným prostriedkom,

* materská škola, v spolupráci so zriaďovateľom, zabezpečí vykonávanie ranného zdravotného filtra, vrátane merania telesnej teploty,
* nepedagogický zamestnanec bude nosiť rúško alebo ochranný štít,
* pedagogický zamestnanec musí mať rúško alebo ochranný štít,
* mimo priestorov vlastnej triedy v interiéri nutnosť nasadiť rúška aj deťom.

 **Odpočinok detí**

* zabezpečí sa čo najväčšia vzdialenosť medzi okrajmi lôžok detí vzhľadom na počet detí navštevujúcich danú triedu počas červenej fázy.

 **Preberanie dieťaťa v červenej fáze**

* minimalizovanie zhromažďovania osôb pred materskou školou
* dieťa i sprevádzajúca osoba prichádza do materskej školy v rúšku, resp. v súlade s aktuálnymi hygienicko - epidemiologickými nariadeniami,
* pracovníčka materskej školy preberá dieťa od sprevádzajúcej osoby nasledovne:
* sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko - epidemiologickými nariadeniami a to iba po nevyhnutne nutnú dobu (najmä odovzdanie, vyzdvihnutie dieťaťa bez zbytočného vstupovania do šatne), pracovníčka materskej školy vykoná ranný zdravotný filter a v prípade podozrenia na ochorenie (nielen na COVID -19) dieťa nepreberie.

 **Pracovno – právne vzťahy**

* Zamestnanci materskej školy plnia svoje pracovné povinnosti osobne na pracovisku podľa pracovnej zmluvy a pracovnej náplne,
* Počas prerušenia vyučovania zamestnávateľ ospravedlní neprítomnosť „zamestnancov“ na pracovisku s náhradou mzdy (uplatní tzv. prekážku v práci na strane zamestnávateľa) podľa §142 ods. 3 Zákonníka práce, a to až do získania negatívneho výsledku laboratórneho testu, alebo usmernenia RÚVZ/ všeobecným lekárom. Po negatívnom výsledku laboratórneho testovania, alebo po usmernení RÚVZ/ všeobecným lekárom pedagogický zamestnanec ďalej pokračuje vo výkone pracovnej činnosti v súlade s pracovnou zmluvou.
* Ak je výchova a vzdelávanie organizované ako dištančné, pedagogický zamestnanec zabezpečuje dištančné vzdelávanie formou práce z domu (home office) a patrí mu príslušný plat, pretože ide o riadne vykonávanie práce. Vykonávanie práce z domu je riadnym výkonom práce, resp. riadne plnenie pracovných povinností rovnako, ako na „pracovisku“, len s rozdielom iného miesta výkonu práce, za ktorý zamestnancovi prináleží príslušný plat.
* Ak po obnovení vyučovania niektorý zamestnanec zo subjektívnych dôvodov (nepodložená obava z nákazy) odmieta vykonávať pracovnú činnosť osobne na pracovisku, zamestnávateľ môže:
* sa dohodnúť so zamestnancom na čerpaní dovolenky v zmysle § 111 ods. 1 Zákonníka práce alebo
* ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

V Banskej Bystrici, 02.09.2020 Mgr. Jana Zacharová

 zástupkyňa riaditeľky ZŠ s MŠ pre MŠ

**Svojim podpisom potvrdzujem, že som sa oboznámila s dodatkom k Školskému poriadku a pokynmi, ktoré upravujú prevádzku materskej školy na obdobie do konca školského roka 2019/2020 : Zákonní zástupcovia podpíšu preštudovaný dodatok u učiteliek príslušnej triedy.**